শনিবার এবং রবিবার মিলিয়ে বাতিল ২৩টি লোকাল ট্রেন

কলকাতা: সপ্তাহান্তে শিয়ালদহ দক্ষিণ শাখার যাত্রীদের বড় দুর্ভোগ। পার্ক সার্কাসের ওল্ড ফুটওভার ব্রিজ ভেঙে ফেলার সিদ্ধান্ত রেলের। আগামী শনি ও রবিবার চলবে সেই কাজ। আর সে কারণে শিয়ালদহ দক্ষিণ শাখায় (Sealdah South Line) একাধিক ট্রেন বাতিল (Train Canceled)। শনিবার এবং রবিবার মিলিয়ে বাতিল করে দেওয়া হয়েছে ২৩টি লোকাল ট্রেন। যার জেরে অফিস যাত্রীদের ভোগান্তিতে পড়তে হবে।

শনিবার মোট আটটি লোকাল ট্রেন বাতিল থাকছে। আর রবিবার বাতিল করে দেওয়া হয়েছে আরও ১৫টি লোকাল ট্রেন। তালিকায় রয়েছে শিয়ালদা-লক্ষ্মীকান্তপুর, শিয়ালদা-ক্যানিং, শিয়ালদা-সোনারপুর, শিয়ালদা-বারুইপুর, শিয়ালদা-ডায়মন্ড হারবার, শিয়ালদা-বজবজ শাখার ট্রেন আছে বলে জানিয়েছে রেলের শিয়ালদহ। রবিবার বাতিল থাকবে শিয়ালদহ-সোনারপুর লোকাল, শিয়ালদহ-বারুইপুর লোকাল, শিয়ালদহ-কোমাগাটা মারু বজবজ লোকাল, শিয়ালদহ-লক্ষ্মীকান্তপুর লোকাল, ডাউন শিয়ালদহ-ডায়মন্ড হারবার লোকাল, শিয়ালদহ-ক্যানিং লোকাল, কোমাগাটা মারু বজবজ-নৈহাটি লোকাল, নৈহাটি-শিয়ালদহ লোকাল।